Държавен вестник, бр. 34, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  34
§ 3. В Постановление № 232 на Министер­
ския съвет от 2009 г. за закриване на Държав­
ната агенция за информационни технологии 
и съобщения, създаване на Изпълнителна 
агенция „Електронни съобщителни мрежи 
и информационни системи“, приемане на 
Устройствен правилник на Министерството 
на транспорта, информационните технологии 
и съобщенията и приемане на Устройствен 
правилник на Изпълнителна агенция „Елек­
тронни съобщителни мрежи и информационни 
системи“ (обн., ДВ, бр. 78 от 2009 г.; изм. и 
доп., бр. 99 от 2009 г., бр. 15, 56, 64 и 89 от 
2010 г., бр. 40 и 54 от 2011 г. и бр. 6, 77 и 105 
от 2013 г.) се правят следните изменения и 
допълнения:
1. В чл. 8, ал. 2 се създава т. 10:
„10. Авиоотряд 28.“
2. В приложението към чл. 8, ал. 3 след 
ред „Многопрофилна транспортна болни­
ца – Пловдив    160“ се създава ред:
„Авиоотряд 28	
82“.
3. Навсякъде в постановлението думите 
„бюджетни кредити“ се заменят с „бюджет“.
§ 4. В Постановление № 3 на Министерския 
съвет от 2014 г. за изпълнението на държавния 
бюджет за 2014 г. (oбн., ДВ, бр. 8 от 2014 г.; 
изм. и доп., бр. 18, 25, 30 и 31 от 2014 г.) в 
приложение № 5, в колона трета се правят 
следните изменения:
1. В пореден номер 19 числото „31 608 200“ 
се заменя с „33 802 267“.
2. В пореден номер 36 числото „2 600 000“ 
се заменя с „405 933“.
Министър-председател:
Пламен Орешарски
Главен секретар на Министерския съвет: 
Нина Ставрева
УСТРОЙСТВЕН ПРАВИЛНИК
на Авиоотряд 28
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат дейността, 
функциите и численият състав на Авиоот­
ряд 28, както и взаимоотношенията му с дър­
жавни органи, администрации и организации.
Чл. 2. Авиоотряд 28 е авиационен опе­
ратор – юридическо лице – второстепенен 
разпоредител с бюджет към министъра на 
транспорта, информационните технологии и 
съобщенията, със седалище в София, чиято 
издръжка се формира от бюджетни средства 
и от приходи от собствена дейност. 
Чл. 3. Ръководството и контролът върху 
дейността на Авиоотряд 28 се осъществяват от 
министъра на транспорта, информационните 
технологии и съобщенията.
Г л а в а  в т о р а
ДЕЙНОСТ, ФУНКЦИИ И СЪСТАВ
Раздел I
Дейност и функции
Чл. 4. Авиоотряд 28 е авиационен оператор 
за изпълнение на:
1. полети със специално предназначение;
2. полети за нуждите на министерства и 
ведомства.
Чл. 5. Авиоотряд 28 осигурява поддържане 
и повишаване на професионалната квалифи­
кация на авиационния персонал, когато това 
не възпрепятства изпълнението на дейностите 
по чл. 4.
Чл. 6. При осъществяване на своята дейност 
Авиоотряд 28 осигурява технически изправни 
въздухоплавателни средства и лицензиран 
наземен и летателен състав, като:
1. осигурява периодична подготовка и 
преподготовка на летателните екипажи и 
инженерно-техническия състав;
2. координира дейностите, свързани с 
подготовката и изпълнението на полетите и 
планирането на летателните задачи;
3. планира и организира периодичното 
техническо обслужване, ремонта на възду­
хоплавателните средства и самолетообслужва­
щата техника, снабдяването с резервни части 
и правилното им съхраняване;
4. организира предполетната подготовка на 
въздухоплавателните средства и летателните 
екипажи;
5. осигурява необходимите документи, ак­
туални бази данни за навигация и комуника­
ционни средства за изпълнение на полетите;
6. организира контрол по спазване на нор­
мативните актове от авиационния персонал;
7. извършва изследвания и анализ на греш­
ките в действията на авиационния персонал 
и отказите на въздухоплавателните средства;
8. подпомага организацията на разследва­
нията и участва в разследване на авиационни 
инциденти съгласно изискванията на Закона 
за гражданското въздухоплаване;
9. осигурява сигурността и пропускателния 
режим;
10. извършва контрол, анализ и отчет на 
летателната дейност;
11. следи за съответствието и адекватността 
на процедурите, изисквани за осигуряване 
на безопасни експлоатационни практики и 
летателна годност на самолетите.
Раздел II
Състав
Чл. 7. (1) Ръководството на Авиоотряд 28 
се осъществява от генерален директор, който 
се назначава и освобождава от министъра на 
транспорта, информационните технологии и 
съобщенията след съгласуване с министър-
председателя.